খাদিমকর্তা অপহরণ মামলা: যাবজ্জীবন কারাদণ্ডপ্রাপ্ত ৭ জনের সাজা বহাল হাইকোর্টে

কলকাতা: খাদিমকর্তা অপহরণ মামলায় (Khadimkarta kidnapping case)  যাবজ্জীবন কারাদণ্ডপ্রাপ্ত (Sentenced to life imprisonment) সাত জনের সাজা বহাল রাখল হাইকোর্ট (High Court)। বিচারপতি দেবাংশু বসাকের (Justice Debangshu Basak) ডিভিশন বেঞ্চে (Division Bench) মুক্তি এক জনের।

২০০১ সালের ২৫ জুলাই সকাল সাড়ে এগারোটা নাগাদ তপশিয়ার সিএনরায় রোড থেকে অপহৃত হন খাদিম কর্তা পার্থ রায় বর্মন।

সংবাদ অনুযায়ী তিন কোটি ৭৫ লক্ষ টাকার বিনিময়ে ২ আগস্ট তিনি ছাড়া পান। এই মামলার তদন্ত সূত্রে কলকাতার মার্কিন দূতাবাসে হামলার ঘটনাতেও অভিযুক্ত আফতাব আনসারীর নাম সামনে আসে। যাকে ২০০২ সালের ২৩ জানুয়ারি দুবাইতে গ্রেফতার করা হয়।

আরও পড়ুন: কলকাতায় অপরাধ দমনে সতর্ক লালবাজার, গুরুত্বপূর্ণ জায়গায় বসছে আরও CCTV

আফতাবকে কলকাতায় নিয়ে আসা হলেও এই ঘটনায় অভিযুক্ত আট জন পলাতক ছিল। যাদের ২০১২ সালে বিভিন্ন জায়গা থেকে গ্রেফতার করার পর ফের এই মামলার শুনানি শুরু হয়।

পরে ধৃত এই আট জনকে ২০১৭ সালে আলিপুরের অতিরিক্ত দায়রা বিচারক যাবজ্জীবন কারাদণ্ড দেন। সাজাপ্রাপ্তরা জেল থেকে ওই রায়ের বিরুদ্ধে আবেদন করে।

উল্লেখ্য, এই আসামিদের অধিকাংশই পাকিস্তানি হলেও মুক্তিপ্রাপ্ত আখতার হোসেন হরিয়ানার বাসিন্দা বলে জানা গিয়েছে।

দেখুন অন্য খবর: