আগামীকাল আরজি কর মামলার রায়দান

কলকাতা: আরজিকর মামলার (RG Kar Verdict) রায়দান। শুক্রবার ৬ ফেব্রুয়ারি রাজ্যের আবেদনের রায় ঘোষণা। পাশাপাশি সিবিআই (CBI) আবেদনেরও রায় ঘোষণা। রায় ঘোষণা করবেন বিচারপতি দেবাংশু বসাক (Justice Debangshu Basak) ও বিচারপতি মহমদ শব্বার রোশিদির (Mohammad Shabbar Roshidi) ডিভিশন বেঞ্চ।

আরও পড়ুন: অদিতির সঙ্গে সাদা কালো | আরজি কর মামলাতে সঞ্জীব ঘোষ কতটা জড়িত?

সঞ্জয়ের ( Sanjay Roy) ফাঁসি চেয়ে করা রাজ্যের আবেদনের রায় ঘোষণা, রাজ্যের  আবেদন গ্রহণ না বর্জন,  সেই বিষয় রায়দান করবে ডিভিশন বেঞ্চ।

উল্লেখ্য, গত ৯ আগস্ট আরজি কর হাসপাতালের সেমিনার হল থেকে মহিলা চিকিৎসকের দেহ উদ্ধার করা হয়। তাঁকে ধর্ষণ করে খুন করা হয়েছে বলে অভিযোগ ওঠে। তদন্তে নেমে পুলিশ সঞ্জয় রায় নামে এক সিভিক ভলান্টিয়াককে গ্রেফতার করে। পরে সেই তদন্তের দায়ভার যায় সিবিআই-এর উপরে।  সিবিআই তার তদন্তে সঞ্জয় রায়কে দোষী সাব্যস্ত করে ৭ অক্টোবর শিয়ালদহ কোর্টের প্রথম চার্জশিট জমা দেয় কেন্দ্রীয় তদন্তকারী সংস্থা। ১১ নভেম্বর থেকে টানা ৬০ দিন মামলাটির শুনানি চলে শিয়ালদহ কোর্টে। নিম্ন আদালতে যখন ধৃতের সর্বোচ্চ শাস্তির দাবি তুলেছে সিবিআই, আরজি কর কাণ্ডে স্বতঃপ্রণোদিত মামলা দায়ের করেছে সুপ্রিম কোর্টে। বস্তুত, শীর্ষ আদালতের নদরজারিতে চলেছে তদন্ত। সুপ্রিম কোর্টে যতবারই শুনানি হয়েছে, ততইবার স্ট্যাটাস রিপোর্ট জমা দিয়েছে সিবিআই।

২০ জানুয়ারি  চিকিৎসককে ধর্ষণ ও খুনের ঘটনায় দোষী সাব্যস্ত হওয়ায় সঞ্জয় রায়কে যাবজ্জীবন কারাদণ্ড দেন কলকাতার শিয়ালদহের অতিরিক্ত দায়রা আদালতের বিচারক অনির্বাণ দাস।  সঞ্জয়কে ভারতীয় ন্যায় সংহিতার ৬৪, ৬৬, ১০৩(১) ধারায় দোষী সাব্যস্ত করা হয়েছে। একইসঙ্গে সঞ্জয়কে ৫০ হাজার টাকা জরিমানার নির্দেশ দিয়েছেন আদালত। এছাড়া নির্যাতিতার পরিবারকে পশ্চিমবঙ্গ রাজ্য সরকারকে ১৭ লক্ষ টাকা ক্ষতিপূরণ দেওয়ারও নির্দেশ দিয়েছে আদালত।